text: [{"text_idx": "#000001", "text": "- Vit eru vi\u00f0 at tra\u00f0ka gasspedaluna i\u0301 botn seg\u00f0i ST a\u00f0alskrivarin a\u0301 COP27"}, {"text_idx": "#000002", "text": "Hann er kendur fyri ikki at leggja fingrarnar i\u0301millum \u2013 at kalla ein spaka fyri ein spaka og bru\u0301ka sera h\u00f8r\u00f0 or\u00f0 og vendingar, ta\u0301 hann umr\u00f8\u00f0ur st\u00f8\u00f0una i\u0301 heiminum \u2013 m.a. fra\u0301 r\u00f8\u00f0arapallinum i\u0301 ST."}, {"text_idx": "#000003", "text": "Talan er um ST a\u00f0alskrivaran Anto\u0301nio Guterres, sum aftur - hesafer\u00f0 a\u0301 COP27 ve\u00f0urlagsra\u0301\u00f0stevnuni i\u0301 Egyptalandi \u2013 hevur bru\u0301kt o\u0301gvuslig og alvarssom or\u00f0 i\u0301 si\u0301ni setanarr\u00f8\u00f0u."}, {"text_idx": "#000004", "text": "\u201cWorld and humanty is on \u2018highway to climate hell\u2019, a\u0301vara\u00f0i Guturres, ta\u0301 hann to\u0301k or\u00f0i\u00f0 a\u0301 COP27. Hann bru\u0301kti eisini vendingina, at heimurin var\u00f0 vor\u00f0in eitt klimakaos og taka vit okkum ikki um reiggj og gera ney\u00f0ugu broytingarnar i\u0301 ve\u00f0urlagspolitikkinum, so endar ta\u00f0 heilt gali\u00f0."}, {"text_idx": "#000005", "text": "Antin broyta vit ko\u0301sina nu\u0301 ella gongur ta\u00f0 bara ein veg \u2013 tann skeiva vegin. Hann vi\u0301sti a\u0301, at vit hava ikki megna\u00f0 at vent gongdini, solei\u00f0is at vit kunnu liva upp til Pari\u0301savtaluna um, at upphitingin ma\u0301 ikki fara uppum 1,5 stig. -Vit stri\u0301\u00f0ast fyri at yvirliva og komandi 10 a\u0301rini fara at vi\u0301sa, um vit megna at ste\u00f0ga yvirupphitingini."}, {"text_idx": "#000006", "text": "Hann vi\u0301sti a\u0301 ty\u0301dningin, at i\u0301dna\u00f0arlondini og menningarlondini kunnu arbei\u00f0a saman ella vit gera kollektivt sja\u0301lvmor\u00f0, sum hann ma\u0301lbar seg. Heimurin hevur ney\u00f0ugu ambo\u00f0ini til tess at minka um u\u0301tla\u0301ti\u00f0. Enn stendur eitt vindeyga\u00f0 opi\u00f0 fyri at venda gongdini."}, {"text_idx": "#000007", "text": "Eitt av sto\u0301ru ma\u0301lunum, sum sett si\u0301ni fingramerki a\u0301 ra\u0301\u00f0stevnuna higartil, er st\u00f8\u00f0an hja\u0301 teimum fa\u0301t\u00e6karu londunum i\u0301 heiminum. Hesi londini eitt nu\u0301 i\u0301 Afrika krevja av ri\u0301kara partinum av heiminum, tvs. Vesturheimin, Russland og Kina, at hann tekur si\u0301na a\u0301byrgd av da\u0301lkingini og ve\u00f0urlagsbroytingunum, sum hava rakt menningarlondini so meint. Higartil hevur veri\u00f0 tosa\u00f0 um, at ri\u0301karu londini skulu rinda 100 mia. dollarar til menningarlondini um a\u0301ri\u00f0. Nu\u0301 er tann upph\u00e6ddin h\u00e6kka\u00f0 munandi og skulu i\u0301nda\u00f0arlondini, ha\u00f0ani yvirupphitingin stavar, ikki bert rinda fyri gr\u00f8na orkuskifti\u00f0 i\u0301 menningarlondununum, tey skulu eisini rinda fyri teir ovursto\u0301ru ska\u00f0arnar, sum broytta ve\u00f0urlagi\u00f0 hevur havt serstakliga i\u0301 tri\u00f0ja partinum av heiminum, her m.a. Pakistan, Nigeria o\u00f8."}, {"text_idx": "#000008", "text": "Ta\u00f0 ljo\u0301\u00f0ar, at ta\u00f0 ver\u00f0ur torf\u00f8rt at sannf\u00f8ra ri\u0301karu londini at liva upp til hesi kr\u00f8vini, ikki minst ti\u0301 tey stri\u0301\u00f0ast vi\u00f0 inflatio\u0301n, orkukreppu og kri\u0301ggi\u00f0 i\u0301 Ukraina."}, {"text_idx": "#000009", "text": "Eitt ma\u0301l, sum eisini fekk no\u0301gva umr\u00f8\u00f0u, er spurningurin um framti\u0301\u00f0ar ny\u0301tsluna av gassi. No\u0301gv av menningarlondunum her serliga i\u0301 Afrika vilja sleppa at u\u0301tvinna teirra sto\u0301ru gassgoymslur solei\u00f0is at tey kunnu fa\u0301a atgongd til m.a. elektrisitet eins og i\u0301dna\u00f0arlondini."}, {"text_idx": "#000012", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000014", "text": "Helvtin av orkuni fra\u0301 vindmyllulundum fer til spillis"}, {"text_idx": "#000015", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000016", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000017", "text": "Russland sendir oljutangaskip nor\u00f0ur um Sibiria"}, {"text_idx": "#000018", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000019", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000023", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]